ཡིན་ནའང་།སེམས་ཁྲལ་མེད་པ་ག་ལ་ཡིན།ཀོ་ཀོ་ཏཱ་ར་ནི།རྒྱ་མཚོའི་གླིང་ཕྲན་ཧོང་ཀོང་དུ་སྐྱེས་ཚར་བྱུང་ཞིང་།མྱི་ཚེ་སྐྱིད་ཉམས་ལ་རྫོགས་པ་ཞིག་ཡིན་ཕྱིར།རི་བོ་ཧི་མ་ལ་ཡའི་གངས་ཁྲོད་དུ་རྒྱུ་འགྲུལ་བྱེད་པ་ན།ས་ཆུ་མ་འཕྲོད་པ་དང་།ཟས་གོས་ཉེར་སྤྱོད་ཞན་པའི་དཀའ་ངལ་གྱིས་གང་མགྱོགས་ལོག་དགོས་པ་འབྱུང་ནའང་ཅི་ཤེས་སྙམ་པ།ཁམས་པ་འཇམ་དབྱངས་འོད་ཟེར་ལ་བཤད་པ་ན།ཁོང་གིས།སེམས་ཁྲལ་ཅི་ཡང་དགོས་ཀྱི་མ་རེད།འཇིག་རྟེན་ལ་སེམས་ནི་གཙོ་བོ་རེད་ལ།མོའི་མྱི་ཚེའི་རེ་སྨོན་ནི་རི་ཁྲོད་ལ་འགྲོ་བ་ཡིན་ཕྱིར།སེམས་ཤུགས་རང་གིས་འགྲིག་འགྲོ་ཡི་རེད་ཟེར་བས་བདེན་སྣང་འདྲ་ཤར་བྱུང་།